El Sopar i el Mercat Solidaris, al Nadal, inicien el Joc Solidari 2005
14/12/2004 12:44:00

# El Sopar i el Mercat Solidaris, al Nadal, inicien el Joc Solidari 2005

*   14/12/2004 12:44:00
*   [Imprimir](#)
*   Compartir
*    https://www.alaquas.org/documento.asp?id\_do=9487

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9487%2F0&title=Ajuntament%20d%27Alaqu%C3%A0s.%20Premsa.El%20Sopar%20i%20el%20Mercat%20Solidaris%2C%20al%20Nadal%2C%20inicien%20el%20Joc%20Solidari%202005)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9487/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9487/9487_Form_4.jpg)](https://www.alaquas.org/ficheros/documentos/2004/2/9487/9487_Form_10.jpg "<a href='https://www.alaquas.org/ficheros/documentos/2004/2/9487/9487_Form_10.jpg' target=_blank><i class='fa fa-external-link' aria-hidden='true'></i>.El Sopar i el Mercat Solidaris, al Nadal, inicien el Joc Solidari 2005</a>")

Es tracta d'una campanya organitzada per l'Ajuntament d'Alaquàs i la Comissió Solidària de la Casa de la Joventut Sauqala, amb col·laboració de les escoles de la ciutat

Al llarg dels dies de Nadal tindran lloc en Alaquàs dues cites amb la solidaritat: el Sopar Solidari i el Mercat Solidari. Aquestes activitats formen part del Joc Solidari, una iniciativa que duu endavant cada any l'Ajuntament d'Alaquàs junt la Comissió Solidària de la Casa de la Joventut Sauqala i amb la col·laboració dels centres escolars de la ciutat. En aquestes dues primeres cites es recaptaran diners que passaran a formar un fons econòmic per a projectes de cooperació internacional.

El Sopar Solidari tindrà lloc el proper divendres, 17 de desembre, al centre juvenil El Passatge (av. Blasco Ibáñez, 57). A partir de les 21:30 hores es desenvoluparà l'activitat, en la que cada participant aportarà 3 euros que es destinaran al Joc Solidari. La nit començarà amb un sopar faixat i, a continuació, hi haurà una festa amb la participació d'un grup de _Break Dance_ i l'actuació dels grups musicals Voltor i Fin de Sed.

El Mercat Solidari consta de dues fases. En primer lloc es realitza una campanya de recaptació d'objectes usats. Tots els veïns i veïnes que vulguen col·laborar poden fer-ho donant aquests objectes als Centres d'Informació Juvenil l'Olivar i El Passatge. D'altra banda, també es recullen objectes que són donats pels comerços de la ciutat amb una especial participació de CAdA (Comerciants Associats d'Alaquàs). Una vegada finalitzada aquesta primera fase, té lloc el Mercat Solidari, que enguany s'instal·larà els dies 4 i 5 de gener a la plaça d'Espanya i a la plaça de la Constitució, d'11 a 20 hores. Els veïns i veïnes d'Alaquàs podran comprar tot tipus d'objectes (els aconseguits en la campanya de recaptació) per un preu molt especial. Els diners obtinguts d'aquesta iniciativa també seran destinats íntegrament a la iniciativa Joc Solidari 2005.

Aquestes activitats són les primeres de la campanya que culminarà amb el Gran Joc Solidari en la Festa de la Primavera. La recaptació aconseguida fins aleshores es sumarà a l'aportació econòmica que realitza l'Ajuntament d'Alaquàs a través del Departament de Cooperació Internacional. Cadascuna de les 6 escoles de la ciutat és l'encarregada d'elegir un projecte al que destinar aquest fons econòmic.